Nuwe flieks: Six Minutes to Midnight, Run | Netwerk24
Nuwe flieks: Six Minutes to Midnight, Run
Six Minutes to Midnight ***
Die Tweede Wêreldoorlog het skielik weer hoogmode geword. Daar word omtrent deesdae maandeliks nuwe stories oor hierdie gruweltydperk vertel. Voeg by die mengsel die grote Judi Dench en daar is 'n ekstra rede om te gaan kyk. Dit gaan oor Nazi's wat hul dogters na 'n spesiale afrondingskool in Brittanje gestuur het sodat daar eendag 'n toekoms ook in Engels vir hulle kan wees. Maar nie al die onderwyseresse stem saam met wat daar gebeur nie. Menslik, met empatie en deernis gemaak, en meevoerend.
Soos met Dench verseker die naam van 'n bekroonde aktrise dat sy nie haar naam aan 'n minderwaardige produk sal koppel nie, en dis ook die geval met Sarah Paulson in hierdie strak fliek. 'n Tiener word deur haar streng ma tuis geskool.
Maar is die vrou wie sy dink sy is? Die storie neem 'n onverwagse, donker wending totdat 'n mens verbaas na die ontknoping kyk met 'n paar skokkende kinkels. Slegs in fliekteaters. Dis jou geld werd.